Ο **Κρίστοφερ Αλεξάντερ** (γεννηθείς στις 4 Οκτωβρίου του 1936 στη Βιέννη, Αυστρία) είναι Αγγλο-αμερικάνος μαθηματικός, αρχιτέκτονας και θεωρητικός της διαδικασίας του σχεδιασμού. Διδάσκει Αρχιτεκτονική στο Πανεπιστήμιο της Καλιφόρνιας, Μπέρκλεϋ και είναι ιδρυτικό μέλος του Centre for Environmental Structure (το γραφείο του).

O Αλεξάντερ έχει εκδόσει πολλά βιβλία τα οποία συνδυάζουν επιστημονικές μεθόδους και γνώσεις γεωμετρίας με την Αρχιτεκτονική. Ορισμένα βιβλία του είναι το *Notes on the synthesis of form* (1964)«, το γνωστό *Pattern Language* (1977)« και η πιο πρόσφατη σειρά *The Nature of Order* (2003)«.

Αρχιτεκτονικό Έργο
------------------

Ένα από τα πιο χαρακτηριστικά έργα του Κρίστοφερ Αλεξάντερ είναι το Eishin School στην Ιαπωνία. Ολόκληρη η διαδικασία κατασκευής του συγκεκριμένου έργου, από τη σύλληψη της ιδέας μέχρι την αποπεράτωση της, περιγράφεται στο βιβλίο του *Battle for the Life and Beauty of the Earth* (2012). Το Eishin School μέσω των μεθόδων κατασκευής του αμφισβητούσε τον καθιερωμένο τρόπο χτισίματος στην Ιαπωνία.

Αρχιτεκτονικό Λεξιλόγιο
-----------------------

### Pattern Language

Το κύριο μέλημα του Κρίστοφερ Αλεξάντερ είναι να σχεδιάσει κτίρια με σκοπό την ομορφιά και την πληρότητα. Στο *Pattern Language* (1977) αναφέρεται ότι οι πόλεις και τα κτίρια δε μπορούν να είναι "ζωντανά", εκτός και αν χτιστούν από ανθρώπους μιας κοινωνίας συμμετοχικά και εκτός και αν αυτοί οι άνθρωποι μοιράζονται κοινή αρχιτεκτονική γλώσσα. Σύμφωνα με τον Αλεξάντερ, η κοινή αρχιτεκτονική γλώσσα είναι πρακτική και μπορεί να τη χρησιμοποιήσει οποιοσδήποτε για να βελτιώσει το περιβάλλον στο οποίο ζει. Τα στοιχεία της γλώσσας είναι οντότητες που ονομάζονται **Patterns**.

Κάθε Pattern περιγράφει ένα προβλημα το οποίο εμφανίζεται επανειλημμένα στο περιβάλλον και στη συνέχεια παρουσιάζει τον πυρήνα της επίλυσης του, με τέτοιο τρόπο που επιτρέπει στο Pattern να χρησιμοποιηθεί εκκατομύρια φορές, χωρίς να έχει το ίδιο αποτέλεσμα εις διπλούν. Επίσης, σε συνδυασμό με τη χρήση των patterns, προσπαθεί να συμπεριλάβει το χρήστη κάνοντας ερωτήσεις τύπου "αν αυτό ήταν το καλύτερο δωμάτιο στον κόσμο, πώς θα το φανταζόσουν;", προκειμένου να βρει τι αρέσει πραγματικά στους ανθρώπους.

#### Μοτίβα από το Pattern Language που εντοπίζονται στο έργο του

Pattern 95: Ένα κτίριο δε μπορεί να είναι ανθρώπινο εκτός και αν είναι ένα συγκρότημα μικρότερων κτιρίων ή μικρότερων μερών τα οποία εκφράζουν την εσωτερική κοινωνική πραγματικότητα τους.

Pattern 96: Σύμφωνα με το συγκεκριμένο μοτίβο, για να είναι ανθρώπινη η αρχιτεκτονική τα κτίρια δεν πρέπει να υπερβαίνουν τους τέσσερις ορόφους.

Pattern 99: Στο συγκεκριμένο μοτίβο αναφέρεται ότι ένα συγκρότημα κτιρίων θα πρέπει να έχει ένα σημείο αναφοράς το οποίο θα επιτρέπει στον επισκέπτη ομαλό προσανατολισμό μέσα στα όρια του οικοπέδου.

Pattern 105: Ένα από τα σημαντικότερα χαρακτηριστικά ενός κτιρίου είναι η δημιουργία υπαίθριων χώρων για την εκμετάλλευση της ηλιοφάνειας.

Pattern 110: Τα κτιριακά συγκροτήματα οφείλουν να έχουν μια κύρια είσοδο η οποία θα είναι εμφανής από μακριά.

Pattern 119: Τα κτίρια θα πρέπει να προσφέρουν τη δυνατότητα σύνδεσης τους με τον εξωτερικό χώρο. Η χρήση στοών δημιουργεί ένα σαφές όριο ανάμεσα στο μέσα και το έξω.

Pattern 134: Δημιουργία οπτικών πεδίων μέσω μικρών ανοιγμάτων με σκοπό την διατήρηση της ζωντάνιας μιας θέας.

Pattern 179: Δημιουργία εσοχών στους τοίχους με σκοπό την παροχή σε κάποιον της δυνατότητας να βρίσκεται στον προσωπικό του χώρο ενώ ταυτόχρονα να μοιράζεται τον ίδιο χώρο με άλλους ανθρώπους.

Αρχιτεκτονική Προσέγγιση
------------------------

Ο Κρίστοφερ Αλεξάντερ αφιερώνει όλη του τη ζωή στην αναζήτηση της ομορφιάς, ο οποίος αναφέρει την ομορφιά όχι ως κάτι αισθητικό αλλά ως ένα βαθύτερο συναίσθημα που προσφέρει ψυχική γαλήνη στον άνθρωπο τη στιγμή που βρίσκεται σε κάποιο χώρο. Επίσης, βασίζεται στο συμμετοχικό σχεδιασμό, δηλαδή τη συνεργασία πελάτη και αρχιτέκτονα για την αναζήτηση της βέλτιστης επίλυσης ενός αρχιτεκτονικού έργου. Προσπαθεί, μέσω της χρήσης των μοτίβων του *Pattern Language* (1977) να προσεγγίσει τη συνολικότητα ενός αρχιτεκτονικού έργου εγκεφαλικά. Προσπαθεί να κάνει χρήση φυσικών υλικών όσο περισσότερο μπορεί. Δε δίνει μεγάλη σημασία στην ύπαρξη μιας κεντρικής ιδέας. Έχει ως στόχο την αυτονομία του έργου μετά τη δημιουργία του.

Αναφορές
--------

1. ↑  (Αγγλικά) *SNAC*. w6jz3q3m. Ανακτήθηκε στις 9  Οκτωβρίου 2017.
2. ↑  *The Fine Art Archive*. 143993. Ανακτήθηκε στις 9  Οκτωβρίου 2017.
3. ↑  (Γερμανικά) *Εγκυκλοπαίδεια Μπρόκχαους*. alexander-christopher. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
5. ↑  www.sustasis.org/media. Ανακτήθηκε στις 18  Μαρτίου 2022.
6. ↑  «Christopher Alexander, 1936-2022». (Αγγλικά)
7. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12503910t. Ανακτήθηκε στις 10  Οκτωβρίου 2015.
8. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 24  Ιουνίου 2015.
9. ↑  *Τσεχική Εθνική Βάση Δεδομένων Καθιερωμένων Όρων*. vse2007387311. Ανακτήθηκε στις 15  Δεκεμβρίου 2022.
10. ↑  www.citedelarchitecture.fr/en/article/global-award-sustainable-architecture.
11. ↑  www.uhasselt.be/UH/OverUHasselt/feiten-en-cijfers/Eredoctoraten-lijst.html.
12. ↑
13. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Μαρτίου 2022. Ανακτήθηκε στις 2 Φεβρουαρίου 2021.
14. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Φεβρουαρίου 2021. Ανακτήθηκε στις 2 Φεβρουαρίου 2021.
15. ↑   Αρχειοθετήθηκε 2021-02-07 στο Wayback Machine..
16. ↑
17. ↑
18. 1 2
19. 1 2
20. 1 2 3
21. 1 2 3 4 5 6 7 8 9 10 11 12 13  Στο ίδιο